CELEX: 32020R2236
Language: hu
Date: 2020-12-16 00:00:00
Title: A Bizottság (EU) 2020/2236 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a víziállatokat és bizonyos, víziállatoktól származó állati eredetű termékeket tartalmazó szállítmányok Unióba történő beléptetésére és Unión belüli mozgatására vonatkozó állategészségügyi bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 1251/2008/EK rendelet hatályon kívül helyezéséről (EGT-vonatkozású szöveg)

2020.12.30.   
               
               
                  HU
               
               
                  Az Európai Unió Hivatalos Lapja
               
               
                  L 442/410
               
            
         A BIZOTTSÁG (EU) 2020/2236 VÉGREHAJTÁSI RENDELETE
         (2020. december 16.)
         az (EU) 2016/429 és az (EU) 2017/625 európai parlamenti és tanácsi rendeletnek a víziállatokat és bizonyos, víziállatoktól származó állati eredetű termékeket tartalmazó szállítmányok Unióba történő beléptetésére és Unión belüli mozgatására vonatkozó állategészségügyi bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 1251/2008/EK rendelet hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („Állategészségügyi rendelet”) (1) és különösen annak 213. cikke (2) bekezdésére, 224. cikke (4) bekezdésére, 238. cikke (3) bekezdésére és 239. cikke (3) bekezdésére,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (2) és különösen annak 90. cikkére,
         mivel:
         
                     (1)
                  
                  
                     Az (EU) 2016/429 rendelet az állatokra vagy az emberre átvihető állatbetegségekre vonatkozó szabályokat, így többek között azokra az állategészségügyi bizonyítványokra vonatkozó követelményeket állapít meg, amelyeknek a víziállatok és bizonyos, víziállatoktól származó állati eredetű termékek szállítmányait azok Unióba történő beléptetése és Unión belüli mozgatása során kísérniük kell. Felhatalmazza továbbá a Bizottságot arra, hogy végrehajtási jogi aktusokat fogadjon el az említett állategészségügyi bizonyítványok mintáira, valamint a szóban forgó szállítmányok Unióba történő beléptetéséhez szükséges bizonyos dokumentumokban és nyilatkozatokban feltüntetendő információkra vonatkozó szabályok meghatározása céljából.
                  
               
                     (2)
                  
                  
                     Az említett rendelet felhatalmazza továbbá a Bizottságot arra, hogy különös szabályokat állapítson meg a víziállatokra vonatkozó azon állategészségügyi bizonyítványok, nyilatkozatok és egyéb dokumentumok mintái tekintetében, amelyek esetében az említett rendeletben meghatározott szabályok alkalmazása – tekintettel többek között a szállítmány végső rendeltetési helyére – nem feltétlenül megfelelő. Az (EU) 2016/429 rendelet értelmében az említett állategészségügyi bizonyítványok más uniós jogszabályokban előírt egyéb információkat is tartalmazhatnak. Ennek megfelelően e rendeletben meg kell határozni az állategészségügyi bizonyítvány mintáját.
                  
               
                     (3)
                  
                  
                     Ezenkívül az (EU) 2016/429 rendelet 213. cikkének (2) bekezdése és 224. cikkének (4) bekezdése felhatalmazza a Bizottságot arra, hogy végrehajtási jogi aktusok útján szabályokat állapítson meg a víziállatok és bizonyos, azoktól származó termékek mozgatásának meghatározott eseteire vonatkozó állategészségügyi bizonyítványminták tekintetében. Ezért e rendeletben meg kell határozni az ilyen szállítmányok Unión belüli mozgatására vonatkozó bizonyítványmintákat.
                  
               
                     (4)
                  
                  
                     Az (EU) 2016/429 rendelet 238. cikkének (3) bekezdése és 239. cikkének (3) bekezdése felhatalmazza a Bizottságot arra, hogy végrehajtási jogi aktusok útján szabályokat állapítson meg az olyan víziállatok Unióba történő beléptetéséhez szükséges állategészségügyi bizonyítványok, nyilatkozatok és egyéb dokumentumok mintáira vonatkozóan, amelyeknek nem az Unió a végső rendeltetési helye. Ennek megfelelően e rendeletben meg kell határozni az állategészségügyi bizonyítvány mintáját.
                  
               
                     (5)
                  
                  
                     Az e rendeletben meghatározott állategészségügyi bizonyítványmintáknak releváns garanciákat kell tartalmazniuk annak biztosítására, hogy a víziállatok és bizonyos, víziállatoktól származó állati eredetű termékek Unióba beléptetett és az Unión belül mozgatott szállítmányai ne jelentsenek jelentős állat- vagy népegészségügyi kockázatot. Ezek a garanciák többek között az (EU) 2016/429 rendelet 5. cikkében és II. mellékletében felsorolt releváns betegségektől, valamint azoknak az említett rendelet 9. cikke (1) bekezdése és az (EU) 2018/1882 bizottsági végrehajtási rendelet (3) melléklete szerinti besorolásától függnek.
                  
               
                     (6)
                  
                  
                     Az (EU) 2017/625 rendelet szabályokat állapít meg a tagállamok illetékes hatóságai által végzett azon hatósági ellenőrzések és más hatósági tevékenységek végrehajtására vonatkozóan, amelyek célja a szóban forgó rendelet 1. cikkének (2) bekezdésében említett területeken – többek között az élelmiszerek és az élelmiszer-biztonság, valamint az állategészségügy és az állatjólét területén – alkalmazandó uniós szabályok vállalkozók általi betartásának ellenőrzése. Az (EU) 2017/625 rendelet értelmében a hatósági bizonyítvány a bizonyítványt kiállító tisztviselő által aláírt papíralapú vagy elektronikus dokumentum, amely igazolja a rendelet 1. cikkének (2) bekezdésében említett szabályokban foglalt egy vagy több követelménynek való megfelelést. Az említett rendelet felhatalmazza a Bizottságot arra, hogy végrehajtási jogi aktusok útján szabályokat állapítson meg a hatósági bizonyítványmintákra és a hatósági bizonyítványok kiállítására vonatkozóan.
                  
               
                     (7)
                  
                  
                     Az (EU) 2017/625 rendelet 90. cikke első bekezdésének c) pontja felhatalmazza a Bizottságot arra, hogy végrehajtási jogi aktusok útján szabályokat fogadjon el a cserebizonyítványok kiállításakor követendő eljárások tekintetében. Ezért helyénvaló e rendeletben közös követelményeket megállapítani az állategészségügyi cserebizonyítványok kiállítására vonatkozóan.
                  
               
                     (8)
                  
                  
                     A helytelen használat és a visszaélések elkerülése érdekében fontos meghatározni az azon esetekre vonatkozó szabályokat, amikor állategészségügyi cserebizonyítványt lehet kiállítani, továbbá azokat a követelményeket, amelyeknek az állategészségügyi cserebizonyítványok kiállításakor eleget kell tenni. Ezeket az eseteket az adminisztratív hibákra, illetve azokra az esetekre kell korlátozni, amelyekben az eredeti bizonyítvány megsérült vagy elveszett.
                  
               
                     (9)
                  
                  
                     Az (EU) 2020/691 felhatalmazáson alapuló bizottsági rendelet (4) kiegészítő szabályokat állapít meg a tenyésztett víziállatokat tartó, nyilvántartásba vett és engedélyezett akvakultúrás létesítményekre és a víziállatok szállítóira vonatkozóan. Az említett rendelet kiegészítő szabályokat határoz meg különösen az olyan, tenyésztett víziállatokat tartó akvakultúrás létesítmények engedélyezése tekintetében, amelyek jelentős kockázatot képviselnek a víziállat-betegségek terjedése szempontjából. Ezért bizonyos, e rendeletben meghatározott állategészségügyi bizonyítványmintáknak releváns garanciákat kell tartalmazniuk annak biztosítására, hogy a létesítményt az (EU) 2020/691 felhatalmazáson alapuló rendeletben meghatározott szabályokkal összhangban engedélyezték. Ezen túlmenően e rendeletnek figyelembe kell vennie az (EU) 2020/691 felhatalmazáson alapuló rendeletben megállapított fogalommeghatározásokat is.
                  
               
                     (10)
                  
                  
                     Emellett az (EU) 2020/692 (5) és az (EU) 2020/990 (6) felhatalmazáson alapuló bizottsági rendelet az (EU) 2016/429 rendeletben rögzítetteket kiegészítő szabályokat állapít meg. Az (EU) 2020/692 felhatalmazáson alapuló rendelet többek között meghatározza a víziállatok és bizonyos, víziállatoktól származó állati eredetű termékek Unióba történő beléptetésére vonatkozó releváns állategészségügyi követelményeket. Ezért az e rendeletben foglalt állategészségügyi bizonyítványmintáknak figyelembe kell venniük az említett rendeletekben meghatározott releváns garanciákat. Emellett e rendeletnek figyelembe kell vennie az (EU) 2020/692 felhatalmazáson alapuló rendeletben megállapított fogalommeghatározásokat is.
                  
               
                     (11)
                  
                  
                     Az (EU) 2020/990 felhatalmazáson alapuló rendelet különös szabályokat állapít meg a víziállatok és a víziállatoktól származó állati eredetű termékek szállítmányainak az Unión belüli mozgatása tekintetében, beleértve az erre vonatkozó állategészségügyi és bizonyítványkiállítási követelményeket is. Az említett rendelet így különösen a víziállatokra és bizonyos, víziállatoktól származó állati eredetű termékekre vonatkozó állategészségügyi bizonyítványok tartalmával kapcsolatos szabályokat állapít meg. Ezért az e rendeletben foglalt állategészségügyi bizonyítványmintáknak figyelembe kell venniük az (EU) 2020/990 rendeletben meghatározott kiegészítő szabályokat. Ezenkívül e rendeletnek figyelembe kell vennie az (EU) 2020/990 felhatalmazáson alapuló rendeletben megállapított fogalommeghatározásokat is.
                  
               
                     (12)
                  
                  
                     Az (EU) 2018/1882 végrehajtási rendelet meghatározza a „D kategóriájú betegségek” fogalmát, amelyek esetében intézkedéseket kell hozni azok terjedésének megakadályozása érdekében. Az említett végrehajtási rendelet előírja továbbá, hogy az (EU) 2016/429 rendelet 9. cikkének (1) bekezdésében említett, a jegyzékbe foglalt betegségekre alkalmazandó betegségmegelőzési és járványvédelmi szabályokat alkalmazni kell a szóban forgó rendelet mellékletében foglalt táblázatban feltüntetett jegyzékbe foglalt fajok és jegyzékbe foglalt fajcsoportok jegyzékbe foglalt betegségeinek különböző kategóriái tekintetében. Az említett táblázat felsorolja többek között a víziállat-betegségek vektorfajait. Ennek megfelelően ezt figyelembe kell venni az e rendeletben meghatározott állategészségügyi bizonyítványmintákban.
                  
               
                     (13)
                  
                  
                     A víziállatok és bizonyos, víziállatoktól származó állati eredetű termékek szállítmányainak az Unión belüli mozgatására és az Unióba történő beléptetésére vonatkozó állategészségügyi bizonyítványmintáknak tartalmazniuk kell a szállítmány adatait, valamint a hatósági állatorvos által tanúsított konkrét állategészségügyi információkat. Az Unión belüli mozgatás esetében az állategészségügyi bizonyítványmintáknak tartalmazniuk kell egy, az ilyen mozgatás során és a rendeltetési helyen elvégzett hatósági ellenőrzéseknek, valamint azok eredményeinek a rögzítésére szolgáló részt is.
                  
               
                     (14)
                  
                  
                     Az (EU) 2020/2235 bizottsági végrehajtási rendelet (7) meghatározza az állatok és termékek szállítmányainak Unión belüli mozgatására vonatkozó állategészségügyi bizonyítványmintákat, hatósági bizonyítványmintákat és állategészségügyi/hatósági bizonyítványmintákat. Az említett végrehajtási rendelet rendelkezik az ilyen bizonyítványoknak a kereskedelem-ellenőrzési és szakértői rendszerrel (TRACES) való kompatibilitásáról, és megkönnyíti az uniós bizonyítványkiállítási rendszer működését. Ezért a víziállatok és bizonyos, víziállatoktól származó állati eredetű termékek szállítmányainak az Unión belüli mozgatására vonatkozó, e rendeletben meghatározott állategészségügyi bizonyítványmintáknak az (EU) 2020/2235 végrehajtási rendelet I. mellékletének 1. fejezetében meghatározott, állatok és termékek Unión belüli mozgatására vonatkozó állategészségügyi bizonyítványmintán kell alapulniuk.
                  
               
                     (15)
                  
                  
                     Ezen túlmenően a következetesség biztosítása és az állategészségügyi bizonyítványok kiállítása hatékonyságának fokozása érdekében a víziállatok szállítmányainak Unióba történő beléptetésére vonatkozó, e rendeletben meghatározott állategészségügyi bizonyítványmintának az (EU) 2020/2235 végrehajtási rendelet I. mellékletének 3. fejezetében meghatározott, állatok, állati eredetű termékek, összetett élelmiszer-készítmények, szaporítóanyagok, állati melléktermékek, emberi fogyasztásra szánt csírák, valamint emberi fogyasztásra szánt csírák előállítására szánt magvak Unióba történő beléptetésére vonatkozó állategészségügyi bizonyítványmintán kell alapulnia.
                  
               
                     (16)
                  
                  
                     Az (EU) 2017/625 rendelet értelmében az állat- és áruszállítmányokat papíron vagy elektronikus formában kiállított hatósági bizonyítványnak kell kísérnie. Ezenkívül az (EU) 2016/429 rendelet alapján az elektronikus formában kiállított állategészségügyi bizonyítványok – beleértve azokat is, amelyek az Unióba beléptetett szállítmányokat kísérik – helyettesíthetik a papíron kiállított állategészségügyi bizonyítványokat. Ezért a víziállatok és bizonyos, víziállatoktól származó állati eredetű termékek szállítmányaira vonatkozó állategészségügyi bizonyítványok mind papíron, mind elektronikus formában történő kiállítása esetében helyénvaló az (EU) 2016/429 rendelet 217. cikkében és az (EU) 2017/625 rendelet II. címének VII. fejezetében meghatározott követelményeken túlmenően közös követelményeket megállapítani. E közös követelményeket ebben a rendeletben kell meghatározni.
                  
               
                     (17)
                  
                  
                     Az (EU) 2017/625 rendelet értelmében a hatósági ellenőrzések információkezelési rendszerének lehetővé kell tennie a hatósági bizonyítványok többek között elektronikus formátumban történő előállítását, kezelését és továbbítását. Az (EU) 2019/1715 bizottsági végrehajtási rendelet (8) szerint a hatósági ellenőrzések információkezelési rendszerének TRACES elnevezésű eleme teszi lehetővé a bizonyítvány-előállítás teljes folyamatának elektronikus lebonyolítását, megelőzve az állategészségügyi, illetve hatósági bizonyítványokkal kapcsolatos esetleges csalárd vagy megtévesztő gyakorlatokat. Ezért az elektronikus bizonyítványkiállításhoz használt elektronikus eszközök megfelelő szintű biztonságának garantálása érdekében, valamint figyelembe véve a bizonyítványkiállítási folyamat harmonizálásával kapcsolatos célkitűzést, az e rendeletben meghatározott állategészségügyi bizonyítványmintáknak kompatibiliseknek kell lenniük a TRACES rendszerrel.
                  
               
                     (18)
                  
                  
                     Az 1251/2008/EK bizottsági rendelet (9) különös szabályokat állapít meg a tenyésztett víziállatok és az azoktól származó termékek forgalomba hozatalára és az Unióba történő behozatalára vonatkozó bizonyítványkiállítási követelmények tekintetében. Az említett rendeletben megállapított szabályokat azonban immár felváltották az (EU) 2020/990 és az (EU) 2020/692 felhatalmazáson alapuló rendeletben meghatározottak, az 1251/2008/EK rendeletben foglalt bizonyítványmintákat pedig az e rendeletben meghatározott állategészségügyi bizonyítványminták váltják fel. Ennek megfelelően a szabályok megkettőzésének elkerülése érdekében az 1251/2008/EK rendeletet hatályon kívül kell helyezni.
                  
               
                     (19)
                  
                  
                     Azon harmadik országok illetékes hatóságai sajátos helyzetének figyelembevétele érdekében, amelyeknek az e rendeletnek való megfelelés biztosításához szükséges intézkedéseket kell hozniuk, valamint a víziállatokat és víziállatoktól származó állati eredetű termékeket tartalmazó azon szállítmányok sajátos szállítási helyzetének figyelembevétele érdekében, amelyeket e rendelet alkalmazásának kezdőnapja előtt az 1251/2008/EK rendeletnek megfelelően kiállított állategészségügyi bizonyítványok kísérnek, helyénvaló átmeneti időszakot bevezetni.
                  
               
                     (20)
                  
                  
                     Mivel az (EU) 2016/429 rendelet 2021. április 21-i hatállyal alkalmazandó, e rendeletet is az említett időponttól kezdve kell alkalmazni.
                  
               
                     (21)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Tárgy és hatály
            
               (1)   Ez a rendelet az (EU) 2016/429 rendeletben előírt állategészségügyi bizonyítványokra és az (EU) 2017/625 rendeletben előírt hatósági bizonyítványkiállításra vonatkozó szabályokat állapít meg a víziállatok és víziállatoktól származó állati eredetű termékek bizonyos szállítmányainak az Unióba (10) történő beléptetéséhez, valamint az Unión belüli mozgatásához szükséges állategészségügyi bizonyítványok kiállítása és pótlása tekintetében.
            
            
               (2)   Ez a rendelet a következő állategészségügyi bizonyítványmintákat és nyilatkozatmintát állapítja meg:
               
                           a)
                        
                        
                           a víziállatok bizonyos kategóriái és bizonyos, tenyésztett víziállatoktól származó állati eredetű termékek szállítmányainak az Unión belüli mozgatására vonatkozó állategészségügyi bizonyítványminták (I. melléklet);
                        
                     
                           b)
                        
                        
                           a bizonyos akvakultúrás létesítményekbe, természetes vizekbe engedésre vagy az emberi fogyasztáson kívüli egyéb célokra szánt víziállatok szállítmányainak az Unióba történő beléptetésére vonatkozó állategészségügyi bizonyítványminta (II. melléklet);
                        
                     
                           c)
                        
                        
                           a hajóparancsnok nyilatkozatának mintája: az Unióba tengeri úton érkező bizonyos víziállat-szállítmányok szállítására vonatkozó függelék (III. melléklet).
                        
                     
         
         
            2. cikk
            Fogalommeghatározások
            E rendelet alkalmazásában:
            
                        1.
                     
                     
                        „konténer”: az (EU) 2020/990 felhatalmazáson alapuló rendelet 2. cikkének 1. pontjában meghatározott konténer;
                     
                  
                        2.
                     
                     
                        „élőhal-tartályos hajó”: az (EU) 2020/990 felhatalmazáson alapuló rendelet 2. cikkének 2. pontjában meghatározott élőhal-tartályos hajó;
                     
                  
                        3.
                     
                     
                        „horgászcsali”: az (EU) 2020/990 felhatalmazáson alapuló rendelet 2. cikkének 4. pontjában meghatározott horgászcsali;
                     
                  
                        4.
                     
                     
                        „nemzeti intézkedések”: az (EU) 2020/990 felhatalmazáson alapuló rendelet 2. cikkének 5. pontjában meghatározott nemzeti intézkedések;
                     
                  
                        5.
                     
                     
                        „élőhely”: az (EU) 2020/990 felhatalmazáson alapuló rendelet 2. cikkének 6. pontjában meghatározott élőhely;
                     
                  
                        6.
                     
                     
                        „jegyzékbe foglalt harmadik ország, terület vagy annak körzete”: az (EU) 2020/692 felhatalmazáson alapuló rendelet 2. cikkének 1. pontjában meghatározott harmadik ország, terület, körzet vagy kompartment;
                     
                  
                        7.
                     
                     
                        „betegségtől mentes tagállam, körzet vagy kompartment”: az (EU) 2020/990 felhatalmazáson alapuló rendelet 2. cikkének 7. pontjában meghatározott tagállam, körzet vagy kompartment;
                     
                  
                        8.
                     
                     
                        „mentesítési program”: az (EU) 2020/990 felhatalmazáson alapuló rendelet 2. cikkének 8. pontjában meghatározott mentesítési program.
                     
                  
         
            3. cikk
            A víziállatok és víziállatoktól származó állati eredetű termékek szállítmányaira vonatkozó állategészségügyi bizonyítványok kitöltése
            
               (1)   A víziállatok és víziállatoktól származó állati eredetű termékek szállítmányainak az Unión belüli mozgatására vonatkozó, e rendelet I. mellékletében meghatározott állategészségügyi bizonyítványokat hatósági állatorvosnak kell megfelelően kitöltenie és aláírnia az (EU) 2020/2235 végrehajtási rendelet I. mellékletének 2. fejezetében szereplő magyarázó megjegyzésekkel összhangban.
            
            
               (2)   A víziállatok és víziállatoktól származó állati eredetű termékek szállítmányainak az Unióba történő beléptetésére vonatkozó, e rendelet II. mellékletében meghatározott állategészségügyi bizonyítványokat hatósági állatorvosnak kell megfelelően kitöltenie és aláírnia az (EU) 2020/2235 végrehajtási rendelet I. mellékletének 4. fejezetében szereplő magyarázó megjegyzésekkel összhangban.
            
            
               (3)   Az (1) és a (2) bekezdésben említett szállítmányokért felelős vállalkozók az I. és a II. mellékletben meghatározott állategészségügyi bizonyítványminták I. részében leírtak szerint megadják az illetékes hatóságnak a szállítmány leírására vonatkozó információkat.
            
         
         
            4. cikk
            A víziállatok és víziállatoktól származó állati eredetű termékek szállítmányaira vonatkozó állategészségügyi bizonyítványokkal kapcsolatos követelmények
            
               (1)   A hatósági állatorvos az alábbi követelményeknek megfelelően tölti ki a víziállatok és a víziállatoktól származó állati eredetű termékek szállítmányaira vonatkozó állategészségügyi bizonyítványokat:
               
                           a)
                        
                        
                           az állategészségügyi bizonyítványon szerepelnie kell a hatósági állatorvos aláírásának és a hivatalos bélyegzőnek; az aláírás és a bélyegző színének – a szárazbélyegzők és a vízjelek kivételével – el kell térnie a nyomtatott szövegétől;
                        
                     
                           b)
                        
                        
                           amennyiben az állategészségügyi bizonyítvány több nyilatkozatot vagy alternatív nyilatkozatokat tartalmaz, a nem releváns nyilatkozatokat a hatósági állatorvosnak át kell húznia, kézjegyével kell ellátnia és le kell bélyegeznie, vagy azokat teljes mértékben el kell távolítani az állategészségügyi bizonyítványból;
                        
                     
                           c)
                        
                        
                           az állategészségügyi bizonyítványnak a következők valamelyikéből kell állnia:
                           
                                       i.
                                    
                                    
                                       egyetlen papírlap;
                                    
                                 
                                       ii.
                                    
                                    
                                       több papírlap, ahol az összes lap oszthatatlan és egységes egészet képez;
                                    
                                 
                                       iii.
                                    
                                    
                                       egy számozott oldalakból álló sorozat, amely jelzi, hogy az oldal egy véges sorozat egyik adott oldala;
                                    
                                 
                     
                           d)
                        
                        
                           amennyiben az állategészségügyi bizonyítvány e bekezdés c) pontja iii. alpontjának megfelelően oldalak sorozatából áll, minden egyes oldalon szerepelnie kell az (EU) 2017/625 rendelet 89. cikke (1) bekezdésének a) pontjában említett egyedi vonalkódnak, a hatósági állatorvos aláírásának és a hivatalos bélyegzőnek;
                        
                     
                           e)
                        
                        
                           a szállítmányok Unión belüli mozgatására vonatkozó állategészségügyi bizonyítványoknak a szállítmányt az Unió területén található rendeltetési helyig kell kísérniük;
                        
                     
                           f)
                        
                        
                           a szállítmányok Unióba történő beléptetésére vonatkozó állategészségügyi bizonyítványokat az Unióba történő beléptetés helye szerinti azon határállomás illetékes hatóságának kell bemutatni, ahol a szállítmányt hatósági ellenőrzésnek vetik alá;
                        
                     
                           g)
                        
                        
                           az állategészségügyi bizonyítványt azt megelőzően kell kiállítani, hogy az a szállítmány, amelyre vonatkozik, kikerül az állategészségügyi bizonyítványt kiállító illetékes hatóság ellenőrzése alól;
                        
                     
                           h)
                        
                        
                           a szállítmányok Unióba történő beléptetésre vonatkozó állategészségügyi bizonyítványokat az Unióba történő beléptetés helye szerinti határállomás tagállamának hivatalos nyelvén vagy hivatalos nyelveinek egyikén kell kiállítani.
                        
                     
            
               (2)   Az (1) bekezdés h) pontjától eltérve a tagállamok hozzájárulhatnak ahhoz, hogy az állategészségügyi bizonyítványokat az Unió egy másik hivatalos nyelvén állítsák ki, szükség esetén hiteles fordítással kísérve.
            
            
               (3)   Az (1) bekezdés a)–e) pontja nem alkalmazandó az (EU) 2019/1715 végrehajtási rendelet 39. cikke (1) bekezdésének követelményeivel összhangban kiállított elektronikus bizonyítványokra.
            
            
               (4)   Az (1) bekezdés b), c) és d) pontja nem alkalmazandó a papíron kiállított és a TRACES-ben kitöltött, majd onnan kinyomtatott állategészségügyi bizonyítványokra.
            
         
         
            5. cikk
            A víziállatok és víziállatoktól származó állati eredetű termékek szállítmányaira vonatkozó állategészségügyi bizonyítványok pótlása
            
               (1)   Az illetékes hatóságok kizárólag akkor állíthatnak ki állategészségügyi cserebizonyítványokat a víziállatok és víziállatoktól származó állati eredetű termékek szállítmányaira vonatkozó állategészségügyi bizonyítványok helyett, ha az eredeti állategészségügyi bizonyítványban adminisztratív hibák szerepelnek, vagy ha az eredeti állategészségügyi bizonyítvány megrongálódott vagy elveszett.
            
            
               (2)   Az állategészségügyi cserebizonyítvánnyal az illetékes hatóság nem módosíthatja az eredeti állategészségügyi bizonyítványban szereplő, a szállítmány azonosítására, nyomonkövethetőségére és a szállítmánnyal kapcsolatban az eredeti állategészségügyi bizonyítványban foglalt garanciákra vonatkozó információkat.
            
            
               (3)   Az állategészségügyi cserebizonyítványon az illetékes hatóság:
               
                           a)
                        
                        
                           egyértelműen hivatkozik az (EU) 2017/625 rendelet 89. cikke (1) bekezdésének a) pontjában említett egyedi vonalkódra és az eredeti állategészségügyi bizonyítvány kiállításának időpontjára, és egyértelműen jelzi, hogy a cserebizonyítvány az eredeti állategészségügyi bizonyítvány helyébe lép;
                        
                     
                           b)
                        
                        
                           az eredeti állategészségügyi bizonyítványétól eltérő új állategészségügyi bizonyítványszámot tüntet fel;
                        
                     
                           c)
                        
                        
                           a cserebizonyítvány kiállításának időpontját, nem pedig az eredeti állategészségügyi bizonyítvány kiállításának időpontját tünteti fel;
                        
                     
                           d)
                        
                        
                           papíralapú eredeti okmányt állít ki, kivéve a TRACES rendszerben benyújtott elektronikus állategészségügyi cserebizonyítványok esetében.
                        
                     
            
               (4)   Szállítmányok Unióba történő beléptetése esetén az Unióba történő beléptetés helye szerinti határállomás illetékes hatósága eltekinthet attól, hogy a szállítmányért felelős vállalkozótól állategészségügyi cserebizonyítvány bemutatását kérje, amennyiben a címzettre, az importőrre, az Unióba történő beléptetés helye szerinti határállomásra vagy a szállítóeszközre vonatkozó információk a bizonyítvány kiállítását követően megváltoznak, és a szállítmányért felelős vállalkozó közli az új információkat.
            
         
         
            6. cikk
            Állategészségügyi bizonyítványminták a víziállatok és a víziállatoktól származó állati eredetű termékek bizonyos kategóriáinak az Unión belüli mozgatásához
            A víziállatok bizonyos kategóriái és bizonyos, víziállatoktól származó állati eredetű termékek szállítmányainak az Unión belüli mozgatásához használandó, az 1. cikk (2) bekezdésének a) pontjában említett állategészségügyi bizonyítványoknak az érintett víziállatoktól és termékkategóriáktól függően az alábbi minták valamelyikének kell megfelelniük:
            
                        a)
                     
                     
                        az akvakultúrás létesítményekbe szánt víziállatok esetében az I. melléklet 1. fejezetében meghatározottak szerinti AQUA-INTRA-ESTAB minta;
                     
                  
                        b)
                     
                     
                        a természetes vizekbe engedésre szánt víziállatok esetében az I. melléklet 2. fejezetében meghatározottak szerinti AQUA-INTRA-RELEASE minta;
                     
                  
                        c)
                     
                     
                        az emberi fogyasztásra szánt víziállatok esetében az I. melléklet 3. fejezetében meghatározottak szerinti AQUA-INTRA-HC minta;
                     
                  
                        d)
                     
                     
                        a jegyzékbe foglalt vagy új betegségekkel kapcsolatos forgalmi korlátozások vagy vészhelyzeti intézkedések hatálya alá tartozó víziállatok esetében az I. melléklet 4. fejezetében meghatározottak szerinti AQUA-INTRA-RESTRICT minta;
                     
                  
                        e)
                     
                     
                        az élő horgászcsaliként való felhasználásra szánt víziállatok esetében az I. melléklet 5. fejezetében meghatározottak szerinti AQUA-INTRA-BAIT minta;
                     
                  
                        f)
                     
                     
                        az élő tenyésztett víziállatoktól eltérő, tenyésztett víziállatoktól származó, további feldolgozásra szánt állati eredetű termékek esetében az I. melléklet 6. fejezetében meghatározottak szerinti PAO-AQUA-INTRA-PROCESS minta;
                     
                  
                        g)
                     
                     
                        a jegyzékbe foglalt vagy új betegségekkel kapcsolatos forgalmi korlátozások vagy vészhelyzeti intézkedések hatálya alá tartozó, élő tenyésztett víziállatoktól eltérő, tenyésztett víziállatoktól származó állati eredetű termékek esetében az I. melléklet 7. fejezetében meghatározottak szerinti PAO-AQUA-INTRA-RESTRICT minta.
                     
                  
         
            7. cikk
            Állategészségügyi bizonyítványminta az akvakultúrás létesítményekbe, természetes vizekbe engedésre vagy a közvetlen emberi fogyasztáson kívüli egyéb célokra szánt víziállatok Unióba történő beléptetéséhez
            Az akvakultúrás létesítményekbe, természetes vizekbe engedésre vagy a közvetlen emberi fogyasztáson kívüli egyéb célokra szánt víziállatok szállítmányainak az Unióba történő beléptetéséhez használandó, az 1. cikk (2) bekezdésének b) pontjában említett állategészségügyi bizonyítványnak meg kell felelnie a II. mellékletben meghatározottak szerinti AQUA-ENTRY-ESTAB/RELEASE/OTHER mintának.
         
         
            8. cikk
            Nyilatkozatminta az Unióba tengeri úton érkező bizonyos víziállatok szállításához
            Az Unióba tengeri úton érkező bizonyos víziállatok szállításához használandó, az 1. cikk (2) bekezdésének c) pontjában említett nyilatkozatnak meg kell felelnie a III. mellékletben meghatározottak szerinti AT-AQUA-SEA függelékmintának.
            A függeléket a hajó parancsnoka tölti ki, és azt mellékelni kell a vonatkozó állategészségügyi bizonyítványhoz.
         
         
            9. cikk
            Az 1251/2008/EK bizottsági rendelet hatályon kívül helyezése
            
               (1)   Az 1251/2008/EK rendelet 2021. április 21-ével hatályát veszti.
            
            
               (2)   Az 1251/2008/EK rendeletre történő hivatkozásokat e rendeletre való hivatkozásnak kell tekinteni és a IV. mellékletben szereplő megfelelési táblázattal összhangban kell értelmezni.
            
         
         
            10. cikk
            Átmeneti rendelkezések
            A víziállatok és víziállatoktól származó állati eredetű termékek azon szállítmányainak az Unióba történő beléptetése, amelyeket az e rendelet alkalmazásának kezdőnapját megelőzően az 1251/2008/EK rendelettel összhangban kiállított megfelelő állategészségügyi bizonyítványok kísérnek, 2021. október 20-ig fogadható el, feltéve, hogy a bizonyítványt a hatósági ellenőr 2021. augusztus 21. előtt írta alá.
         
         
            11. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2021. április 21-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
            (2)  HL L 95., 2017.4.7., 1. o.
         
            (3)  A Bizottság (EU) 2018/1882 végrehajtási rendelete (2018. december 3.) egyes betegségmegelőzési és járványvédelmi szabályoknak a jegyzékbe foglalt betegségek kategóriáira történő alkalmazásáról, valamint a jegyzékbe foglalt betegségek terjedésére nézve számottevő kockázatot jelentő fajok és fajcsoportok jegyzékének megállapításáról (HL L 308., 2018.12.4., 21. o.).
         
            (4)  A Bizottság (EU) 2020/691 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az akvakultúrás létesítményekre és a víziállatok szállítóira vonatkozó szabályok tekintetében való kiegészítéséről (HL L 174., 2020.6.3., 345. o.).
         
            (5)  A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).
         
            (6)  A Bizottság (EU) 2020/990 felhatalmazáson alapuló rendelete (2020. április 28.) az (EU) 2016/429 európai parlamenti és tanácsi rendeletnek a víziállatok és a víziállatoktól származó állati eredetű termékek Unión belüli mozgatására vonatkozó állategészségügyi és bizonyítványkiállítási követelmények tekintetében történő kiegészítéséről (HL L 221., 2020.7.10., 42. o.).
         
            (7)  A Bizottság (EU) 2020/2235 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a bizonyos állat- és árukategóriákat tartalmazó szállítmányok Unióba történő beléptetésére és Unión belüli mozgatására vonatkozó állategészségügyi, hatósági és állategészségügyi/hatósági bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 599/2004/EK rendelet, a 636/2014/EU és az (EU) 2019/628 végrehajtási rendelet, a 98/68/EK irányelv, továbbá a 2000/572/EK, a 2003/779/EK és a 2007/240/EK határozat hatályon kívül helyezéséről (HL L 442., 2020.12.30., 1. o.).
         
            (8)  A Bizottság (EU) 2019/1715 végrehajtási rendelete (2019. szeptember 30.) a hatósági ellenőrzések információkezelési rendszerének és a rendszer elemeinek működésére vonatkozó szabályok megállapításáról (a hatósági ellenőrzések információkezelési rendszeréről szóló rendelet) (HL L 261., 2019.10.14., 37. o.).
         
            (9)  A Bizottság 1251/2008/EK rendelete (2008. december 12.) a 2006/88/EK tanácsi irányelvnek a tenyésztett víziállatok és az azokból származó termékek forgalomba hozatalára és közösségi behozatalára vonatkozó feltételek és bizonyítványkiállítási követelmények tekintetében történő végrehajtásáról és a kórokozó-átvivő fajok jegyzékének meghatározásáról (HL L 337., 2008.12.16., 41. o.).
         
            (10)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e rendelet alkalmazásában Észak-Írország tekintetében az Unióra történő hivatkozás úgy értelmezendő, hogy magában foglalja az Egyesült Királyságot is.
      
      
         
            I. MELLÉKLET
            Az I. melléklet a következő állategészségügyi bizonyítványmintákat tartalmazza:
            MINTA
            
                        AQUA-INTRA-ESTAB
                     
                     
                        1. fejezet: Állategészségügyi bizonyítványminta az akvakultúrás létesítményekbe szánt víziállatok Unión belüli mozgatásához
                     
                  
                        AQUA-INTRA-RELEASE
                     
                     
                        2. fejezet: Állategészségügyi bizonyítványminta a természetes vizekbe engedésre szánt víziállatok Unión belüli mozgatásához
                     
                  
                        AQUA-INTRA-HC
                     
                     
                        3. fejezet: Állategészségügyi bizonyítványminta az emberi fogyasztásra szánt víziállatok Unión belüli mozgatásához
                     
                  
                        AQUA-INTRA-RESTRICT
                     
                     
                        4. fejezet: Állategészségügyi bizonyítványminta a jegyzékbe foglalt vagy új betegségekkel kapcsolatos forgalmi korlátozások vagy vészhelyzeti intézkedések hatálya alá tartozó víziállatok Unión belüli mozgatásához
                     
                  
                        AQUA-INTRA-BAIT
                     
                     
                        5. fejezet: Állategészségügyi bizonyítványminta az élő horgászcsaliként való felhasználásra szánt víziállatok Unión belüli mozgatásához
                     
                  
                        PAO-AQUA-INTRA-PROCESS
                     
                     
                        6. fejezet: Állategészségügyi bizonyítványminta az élő tenyésztett víziállatoktól eltérő, tenyésztett víziállatoktól származó, további feldolgozásra szánt állati eredetű termékek Unión belüli mozgatásához
                     
                  
                        PAO-AQUA-INTRA-RESTRICT
                     
                     
                        7. fejezet: Állategészségügyi bizonyítványminta a jegyzékbe foglalt vagy új betegségekkel kapcsolatos forgalmi korlátozások vagy vészhelyzeti intézkedések hatálya alá tartozó, élő tenyésztett víziállatoktól eltérő, tenyésztett víziállatoktól származó állati eredetű termékek Unión belüli mozgatásához
                     
                  1. FEJEZET:
            
               ÁLLATEGÉSZSÉGÜGYI BIZONYÍTVÁNYMINTA AZ AKVAKULTÚRÁS LÉTESÍTMÉNYEKBE SZÁNT VÍZIÁLLATOK UNIÓN BELÜLI MOZGATÁSÁHOZ (MINTA: AQUA-INTRA-ESTAB)
            
            
               
            
               
            
               
            
               
            
               
            
               
            2. FEJEZET
            
               ÁLLATEGÉSZSÉGÜGYI BIZONYÍTVÁNYMINTA A TERMÉSZETES VIZEKBE ENGEDÉSRE SZÁNT VÍZIÁLLATOK UNIÓN BELÜLI MOZGATÁSÁHOZ (MINTA: AQUA-INTRA-RELEASE)
            
            
               
            
               
            
               
            
               
            
               
            
               
            3. FEJEZET
            
               ÁLLATEGÉSZSÉGÜGYI BIZONYÍTVÁNYMINTA AZ EMBERI FOGYASZTÁSRA SZÁNT VÍZIÁLLATOK UNIÓN BELÜLI MOZGATÁSÁHOZ (MINTA: AQUA-INTRA-HC)
            
            
               
            
               
            
               
            
               
            
               
            
               
            4. FEJEZET
            
               ÁLLATEGÉSZSÉGÜGYI BIZONYÍTVÁNYMINTA A JEGYZÉKBE FOGLALT VAGY ÚJ BETEGSÉGEKKEL KAPCSOLATOS FORGALMI KORLÁTOZÁSOK VAGY VÉSZHELYZETI INTÉZKEDÉSEK HATÁLYA ALÁ TARTOZÓ VÍZIÁLLATOK UNIÓN BELÜLI MOZGATÁSÁHOZ (MINTA: AQUA-INTRA-RESTRICT)
            
            
               
            
               
            
               
            
               
            5. FEJEZET
            
               ÁLLATEGÉSZSÉGÜGYI BIZONYÍTVÁNYMINTA AZ ÉLŐ HORGÁSZCSALIKÉNT VALÓ FELHASZNÁLÁSRA SZÁNT VÍZIÁLLATOK UNIÓN BELÜLI MOZGATÁSÁHOZ (MINTA: AQUA-INTRA-BAIT)
            
            
               
            
               
            
               
            
               
            
               
            6. FEJEZET
            
               ÁLLATEGÉSZSÉGÜGYI BIZONYÍTVÁNYMINTA AZ ÉLŐ TENYÉSZTETT VÍZIÁLLATOKTÓL ELTÉRŐ, TENYÉSZTETT VÍZIÁLLATOKTÓL SZÁRMAZÓ, TOVÁBBI FELDOLGOZÁSRA SZÁNT ÁLLATI EREDETŰ TERMÉKEK UNIÓN BELÜLI MOZGATÁSÁHOZ (MINTA: PAO-AQUA-INTRA-PROCESS)
            
            
               
            
               
            
               
            
               
            7. FEJEZET
            
               ÁLLATEGÉSZSÉGÜGYI BIZONYÍTVÁNYMINTA A JEGYZÉKBE FOGLALT VAGY ÚJ BETEGSÉGEKKEL KAPCSOLATOS FORGALMI KORLÁTOZÁSOK VAGY VÉSZHELYZETI INTÉZKEDÉSEK HATÁLYA ALÁ TARTOZÓ, ÉLŐ TENYÉSZTETT VÍZIÁLLATOKTÓL ELTÉRŐ, TENYÉSZTETT VÍZIÁLLATOKTÓL SZÁRMAZÓ ÁLLATI EREDETŰ TERMÉKEK UNIÓN BELÜLI MOZGATÁSÁHOZ (MINTA: PAO-AQUA-INTRA-RESTRICT)
            
            
               
            
               
            
               
            
               
         
      
      
         
            II. MELLÉKLET
            A II. melléklet a következő állategészségügyi bizonyítványmintát tartalmazza:
            MINTA
            
                        AQUA-ENTRY-ESTAB/RELEASE/OTHER
                     
                     
                        Állategészségügyi bizonyítványminta a bizonyos akvakultúrás létesítményekbe, természetes vizekbe engedésre vagy a közvetlen emberi fogyasztáson kívüli egyéb célokra szánt víziállatok Unióba történő beléptetéséhez
                     
                  
               ÁLLATEGÉSZSÉGÜGYI BIZONYÍTVÁNYMINTA A BIZONYOS AKVAKULTÚRÁS LÉTESÍTMÉNYEKBE, TERMÉSZETES VIZEKBE ENGEDÉSRE VAGY A KÖZVETLEN EMBERI FOGYASZTÁSON KÍVÜLI EGYÉB CÉLOKRA SZÁNT VÍZIÁLLATOK UNIÓBA TÖRTÉNŐ BELÉPTETÉSÉHEZ (MINTA: AQUA-ENTRY-ESTAB/RELEASE/OTHER)
            
            
               
            
               
            
               
            
               
            
               
            
               
            
               
         
      
      
         
            III. MELLÉKLET
            A III. melléklet a következő nyilatkozatmintát tartalmazza:
            MINTA
            
                        AT-AQUA-SEA
                     
                     
                         
                     
                     
                        A hajóparancsnok nyilatkozatának mintája: Függelék az Unióba tengeri úton érkező bizonyos víziállatok szállításához
                     
                  
               A HAJÓPARANCSNOK NYILATKOZATÁNAK MINTÁJA: FÜGGELÉK AZ UNIÓBA TENGERI ÚTON ÉRKEZŐ BIZONYOS VÍZIÁLLATOK SZÁLLÍTÁSÁHOZ
            
            
               (MINTA: AT-AQUA-SEA)
            
            
               Hajón történő szállítás esetén, még ha az csak az út egy részén történik is – kivéve az (EU) 2020/692 felhatalmazáson alapuló bizottsági rendelet 1. cikkének (6) bekezdésében említett, közvetlen emberi fogyasztásra szánt vadon élő víziállatokat és vadon élő víziállatok közvetlen emberi fogyasztásra szánt állati eredetű termékeit kirakodó halászhajókat –, kitöltendő és az Unióba történő beléptetésre vonatkozó releváns állategészségügyi bizonyítványhoz csatolandó.
            
            A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e bizonyítványnak az Európai Unióra való hivatkozásait úgy kell értelmezni, hogy azok Észak-Írország tekintetében magukban foglalják az Egyesült Királyságot is.
            
               
         
      
      
         
            IV. MELLÉKLET
            
               A 9. cikk (2) bekezdésében említett megfelelési táblázat
            
            
                        Az 1251/2008/EK bizottsági rendelet
                     
                     
                        Ez a rendelet
                     
                  
                        1. cikk
                     
                     
                        1. cikk
                     
                  
                        2. cikk
                     
                     
                        2. cikk
                     
                  
                        3–17. cikk
                     
                     
                        —
                     
                  
                        I. melléklet
                     
                     
                        —
                     
                  
                        II. melléklet, A. és B. rész
                     
                     
                        I. melléklet
                     
                  
                        II. melléklet, C. rész
                     
                     
                        —
                     
                  
                        III. melléklet
                     
                     
                        —
                     
                  
                        IV. melléklet, A., B. és C. rész
                     
                     
                        II. melléklet
                     
                  
                        IV. melléklet, D. rész
                     
                     
                        III. melléklet
                     
                  
                        V. melléklet
                     
                     
                        3. cikk